Nafarroako Parlamentuak, 2018ko ekainaren 28an egindako Osoko Bilkuran, honako erabaki hau onetsi zuen: “Erabakia, Nafarroako Parlamentuaren Osoko Bilkurak 2018ko ekainaren 28an onetsia. Horren bidez, Nafarroako Parlamentuak desadostasuna adierazten du urruntzearen espetxe-politikarekin”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak, eskaturik bete dadin Espetxe Lege Orokorrak jasotzen duena, birgizarteratze-printzipioa aintzat hartuz zigor askatasun-gabetzaileen betetzean deserrotzea ekiditeko, bere desadostasuna adierazten du urruntzearen espetxe-politikarekin, eta ildo horretan, ETA desagertu ostean ireki den garai berrian, beharrezkotzat jotzen du espetxe-politika berri bat, ekiditekoa askatasunaz gabetzeko zigorrak betetzea errotze sozial eta familiarreko tokietatik urrun, halako moldez non erraztu eginen baita senitartekoekiko harremana, seme-alaba adingabeen ongizatearen mesedetan eta haiek beren gurasoekin egoteko duten eskubidearen defentsan.

2. Nafarroako Parlamentuak jotzen du beharrezkoa dela elkarbizitza-politiketan aurrera egitea. Horretarako egokia da indibidualizazioaren, gizatasunaren eta egindako kaltea aitortzearen printzipioak aplikatzea”.

Iruñean, 2018ko ekainaren 29an

Lehendakaria: Ainhoa Aznárez Igarza